als_Latn dik_Latn sag_Latn
E përditshmja Gjermane Bild, vazhdon të publikoje disa fragmente nga autobiografia e Mesut Ozil. Sot, në fokus ka qenë episodi i largimit të tij nga Real Madridi. Në verën e vitit 2013, pas largimit të Mourinhos, mesfushori Gjerman përfundoi tek Arsenal. Dhe lojtari fajëson vetëm babain e tij për këtë transferim.
”Largimi nga Real Madridi ishte vendimi më i vështirë i jetës time. Ëndërroja të fitoja Championsin me Real Madridin. Etapa ime nuk kishte përfunduar,” fillon Ozil. Dhe e ka të qartë se pse u largua: ”Babai im nuk është perfekt dhe negociatat janë përgjegjësi madhore. Ai ishte këshilltari im, por ishte i bindur që kishte arritur në nivelin e mjaftueshëm për të qenë agjent me profesion.Babai im ndjeu që nuk ishte e nevojshme të varej nga ndihma e agjentëve të tjerë. Unë nuk kisha për qëllim të largohesha nga Real Madridi, para se të gjithash.”
”Si unë ashtu edhe babai im kishim një qëllim (të zgjatnim kontratën me Real Madridin) edhe për katër vite të tjera. Babai im më pas mori në dorë negociatat. Ai kontaktoi me Florentino Perez dhe bëri disa takime. Nuk ishte punë ambicie apo lakmie. Kërkonim një pagesë të drejtë. Fillimisht, Real Madridi nuk u përputh me kërkesat tona, por situata ishte diçka e re për babain tim. Ai nuk dinte të merte një qëndrim nën të tilla negociata, ku presioni është i lartë.”
”Babai im kishte bërë shumë negociata me menaxherë të klubeve të mëdha, dhe sipas kësaj, ai duhej të ishte i sinqertë, dhe duhej të pranonte që përballë tij kishte një ofertë provokative, jo ashtu siç ai kishte menduar. Kjo ishte arsyeja pse babai im nuk e mbajti qetësinë, diçka që me shumë mundësi do të ishte shumë e rëndësishme. Krejt e kundërta ndodhi me Florentinon, që pret nga njerëzit të vallëzojnë sipas rregullave të tij, ndërsa kokëfortësia e babait tim nuk ishte e përshtatshme për të tilla negociata. Dhe babai im gaboi rëndë kur u largua nga zyra e Florentinos dhe ia përplasi derën. Unë veçse isha turpëruar me bosin e klubit (Perez), edhe pse unë personalisht nuk kisha bërë asgjë gabim.”
”Më pas, u kërcënova se do të qëndroja në shkallët e stadiumit dhe mu desht të reagoja shpejtë. Kjo ishte për karrierën time. Nuk ishte në pyetje nëse do të luaja më tepër – veçanërisht nëse ky vendim nuk bazohej në kriterin e performancave. Kështu, unë vendosa të largohesha, edhe pse nuk ishte aspak e lehtë.”
als_Latn als_Latn als_Latn als_Latn als_Latn